Salutacione dileccionale amicicia cum omnis boni desiderio presignata. Here voghet vnde leue sunderlike vrent Jacob Abrahamsson willet weten, dat wy iuwen bref, de ludende was van Sture Petirs weghane van Borgha, de hire afliueth gheworden ijs to Reuele, klarliken vnde lepliken wol vernomen hebben, dare gi inne begherende sint, dat wy Marquard Lyncken vrentlick vnde vorderlik wesen in iuwen weruen van der zake weghene, wenne he tho vns kumpt. Des so wetet, dat wy eme in alle sinen rechtuerdighen zaken dere iuwer leue willen vorderlich vnde behulpelick wesen willen van iuwere weghene na vtwijsinge vnses rechtes na alle vnser moghe. Jn Christo vnde val. Scriptum ipso die beatorum Abdon et Sennes martirum, nostro sub secreto. Per consules Reualienses, vestros singulares.